NO MBJ : 3709000 PERLEMBAGAAN MAJLIS BERSAMA JABATAN BAGI JABATAN LANDSKAP NEGARA KEAHLIAN 1. Majlis Bersama Jabatan bagi Jabatan Landskap Negara ( Selepas ini Disebut sebagai "Majlis" ) hendaklah mengandungi 15 ahli termasuk Pengerusi, Naib Pengerusi dan Setiausaha-setiausaha yang terdiri daripada 5 ahli yang dilantik Pengarah Jabatan Landskap Negara (selepas itu disebut sebagai "Pihak Pegawai" ) dan 10 ahli yang dipilih oleh Kesatuan Sekerja dan Persatuan-Persatuan Kakitangan yang mewakili pekerja-pekerja di Jabatan Landskap Negara atau pekerja-pekerja itu sendiri ( selepas ini disebut sebagai "Pihak Pekerja" ). PIHAK PEGAWAI 2. Ahli-ahli bagi Pihak Pegawai hendaklah terdiri daripada Pegawai-Pegawai Jabatan Landskap Negara seperti berikut : a) Ketua Pengarah Jabatan Ladskap Negara - Pengerusi, b) Timbalan Ketua Pengarah Cawangan Dasar dan Pengurusan Korporat - Ahli, c) Timbalan Ketua Pengarah Cawangan Pembangunan - Ahli, d) Pengarah Pengurusan - Ahli, dan e) Penolong Pengarah Pengurusan - Setiausaha. Mereka ini akan dilantik atas nama jawatan masing-masing. PIHAK PEKERJA 3. Ahli-ahli bagi Pihak Pekerja hendaklah terdiri daripada pekerja-pekerja Jabatan Landskap Negara dan dilantik oleh Kesatuan Sekerja dan Persatuan-persatuan Sekerja yang berdaftar atau pekerja-pekerja sendiri. Peraturan bagi pemilihan ahli-ahli Pihak Pekerja hendaklah mengikut peraturan-peraturan yang akan disediakan buat permulaan oleh satu Jawatankuasa yang ditubuhkan oleh pekerja-pekerja Jabatan Landskap Negara. Peraturan-peraturan ini hendaklah diluluskan oleh Pengarah Jabatan Landskap Negara. 4. Kekosongan yang berlaku di dalam keanggotaan Pihak Pekerja hendaklah dipenuhi oleh calon-calon daripada Kesatuan/Persatuan yang melantik wakil yang mengosongkan jawatan itu atau pekerja-pekerja itu sendiri. 5. Ahli-ahli Pihak Pekerja hendaklah memegang jawatan selama tempoh dua (2) tahun mulai daripada tarikh perlantikan mereka dan mereka boleh terus 1
NO MBJ : 3709000 memegang jawatan tersebut sehingga ahli-ahli yang akan mengambil alih dilantik/ dipilih. PEGAWAI-PEGAWAI MAJLIS 6. Pegawai-pegawai Majlis adalah terdiri daripada Pengerusi, Naib Pengerusi dan Setiausaha Bersama. Naib Pengerusi hendaklah terdiri daripada dan dipilih oleh Pihak Pekerja. Tiap-tiap pihak dalam Majlis hendaklah melantik seorang daripadanya untuk memenuhi jawatan Setiausaha Bersama. TUJUAN 7. Tujuan Majlis adalah untuk memperolehi seluas-luasnya kerjasama diantara Pihak Pegawai dengan Pihak Pekerja Jabatan Landskap Negara dalam perkara-perkara yang berkaitan dengan kelicinan kerja dan kebajikan pekerja- pekerja berkaitan dengan kelicinan kerja dan kebajikan pekerja-pekerja berkenaan, untuk mengadakan jentera bagi menguruskan soal-soal mengenai syarat-syarat bekerja dan amnya untuk mengumpulkan berbagai buah fikiran daripada pekerja-pekerja dengan wakil-wakil rasmi Jabatan Landskap Negara. BIDANG DAN FUNGSI 8. Bidang dan fungsi Majlis hendaklah tertumpu hanya kepada perkara-perkara yang termasuk di dalam bidang kuasa Majlis yang mana adalah berikut: i) Membincang dan memutuskan akan perkara-perkara mengenai syarat- syarat bekerja yang ada berkaitan dengan pentadbiran yang berkenaan kecuali semua perkara mengenai pekerja-pekerja perseorangan; ii) Membolehkan lebih bertanggungjawab di atas perkara-perkara mengenai kerja-kerja mereka dan mematuhi syarat-syarat bawah mana tugas-tugas mereka dijalankan; kakitangan mengambil bahagian dan iii) Menggalakkan kakitangan menerusi pengambilan bahagian dalam perbincangan-perbincangan untuk mendapat pengetahuan yang lebih lagi mengenai pentadbiran berbagai bahagian/ unit; dan iv) Mengadakan kemudahan bagi memperbaiki perjalanan dan organisasi pejabat serta peruntukan bagi menerima cadangan dan syor-syor dari kakitangan mengenai perkara ini. 2
NO MBJ : 3709000 MESYUARAT-MESYUARAT 9. Mesyuarat-mesyuarat biasa bagi Majlis hendaklah diadakan sekurang- kurangnya tiga (3) bulan sekali. 10. Korum bagi mesyuarat Majlis hendaklah terdiri daripada tiga (3) orang ahli Pihak Pegawai dan lima (5) orang ahli Pihak Pekerja. 11. Agenda bagi Mesyuarat-mesyuarat Majlis hendaklah disediakan oleh Setiausaha Bersama dan dihantar oleh Setiausaha-setiausaha tersebut kepada pihak masing-masing tidak kurang daripada tujuh (7) hari sebelum tarikh mesyuarat. Perkara-perkara yang tidak termasuk di dalam agenda hanya boleh dibincangkan dengan kebenaran Pengerusi dan naib Pengerusi. 12. Mesyuarat Khas Majlis boleh diadakan dengan permintaan pengerusi atau naib Pengerusi apabila dikehendaki. Tarikh mesyuarat tersebut hendaklah dipersetujui oleh Pegawai-pegawai Majlis. Perkara-perkara yang akan dibincangkan di mesyuarat tersebut hendaklah terhad kepada perkara- perkara yang dinyatakan dalam notis panggilan. KEPUTUSAN 13. Segala keputusan-keputusan Majlis hendaklah dicapai secara persetujuan di antara kedua-dua pihak. 14. Keputusan yang diambil jika tidak ada hubungan dengan jabatan-jabatan lain dan tidak pula bertelingkah dengan dasar Kerajaan bolehlah diselenggara atau dilaksanakan terus oleh Jabatan landskap Negara. Bagi keputusan yang ada kaitan dengan dasar Kerajaan ataupun dengan jabatan-jabatan lain, ianya hendaklah dirujukkan kepada Jabatan Perkhidmatan Awam ataupun jabatan-jabatan yang berkenaan. PINDAAN KEPADA PERLEMBAGAAN 15. Perlembagaan Majlis boleh dipinda dimana-mana mesyuarat Majlis. Notis mengenai pindaan hendaklah diberi dan diedarkan kepada ahli-ahli Majlis sekurang-kurangnya sebulan sebelum tarikh mesyuarat. Segala pindaan perlembagaan yang telah diluluskan oleh Majlis hendaklah dikemukakan ke Jabatan Perkhidmatan Awam untuk diluluskan. 3